2010.gada Rīkojums Nr.

Rīgā (prot. Nr. .§)

**Par funkciju auditu plānu 2011.gadam**

1. Saskaņā ar Ministru kabineta 2009.gada 27.janvāra instrukcijas Nr.3 "Kārtība, kādā plāno un veic valsts pārvaldes funkciju auditu un ievieš funkciju audita ieteikumus" 9.punktu līdz 2011.gada 31.decembrim īstenot funkciju auditus:

1.1. valsts pārvaldes institūcijās, kas veic valsts budžeta līdzekļu kopuma nodalītu administrēšanu īpašās iestādēs (fondu administrācijas), un citās iestādēs (ministrijas, valsts aģentūras), kuras papildus savai tiešajai darbībai nodrošina fondu darbības administrēšanu vai pārvalda nodalītus budžeta līdzekļu kopumus – fondus;

1.2. valsts pārvaldes institūcijās, kas sniedz sociālās aprūpes pakalpojumus. Funkciju auditus veikt, samazinot administratīvās prasības kontrolei un uzraudzībai;

1.3. valsts pārvaldes institūcijās, kas sniedz veselības aprūpes pakalpo­jumus. Funkciju auditus veikt, samazinot administratīvās prasības kontrolei un uzraudzībai;

1.4. valsts pārvaldes institūcijās, kas nodrošina valsts informācijas sistēmu (tai skaitā reģistru, datubāzu, mājaslapu) darbību. Funkciju auditus veikt, anali­zējot un piedāvājot izmaiņas institūciju darbības pamatprocesos, kā arī iesakot starpnozaru un koplietošanas risinājumus, lai samazinātu informācijas sistēmu skaitu, panāktu informācijas sistēmu konsolidāciju, uzlabotu informācijas apriti valsts pārvaldē, samazinātu informācijas sistēmu ieviešanas un uzturēšanas izmaksas, paaugstinot to efektivitāti, un pēc iespējas organizētu klientu elektro­nisku apkalpošanu saskaņā ar "vienas pieturas aģentūras" principu;

1.5. valsts pārvaldes institūcijās, kas nodrošināja Nacionālā attīstības plāna 2007.–2013.gadam izstrādes procesu. Funkciju auditus veikt, lai izvērtētu ar Nacionālo attīstības plānu 2007.–2013.gadam saistīto budžeta programmu finansējuma apjomu, to izmaksu efektivitāti, kā arī Nacionālā attīstības plāna 2007.–2013.gadam prognožu pamatotību, mērķu sasniegšanu ietekmējošos faktorus, citus resursus un sasniegtos rezultātus, izvērtēšanas procesa gaitā analizējot tā sasaisti ar **Valsts stratēģisko ietvardokumentu 2007.–2013.gadam**, darbības programmām, darbības programmu papildinājumiem un attīstības plānošanas dokumentiem un izstrādājot ieteikumus Nacionālā attīstības plāna 2014.–2020.gadam izstrādes funkcijas turpmākam optimālam institucionālā atbalsta nodrošinājumam, iesaistītajiem cilvēkresursiem un darba apjomam, ieviešanas un novērtēšanas mehānismam, kā arī ieteikumus nākamajam Nacionālā attīstības plāna 2014.–2020.gadam izstrādes orientējošajam laika grafikam;

1.6. dokumentu arhivēšanas un uzglabāšanas jomā, lai atvieglotu dokumentu arhivēšanas un uzglabāšanas prasības komersantiem, samazinot to administratīvos izdevumus;

1.7. sertifikācijas un akreditācijas jomā, veicot padziļinātu novērtējumu, lai panāktu vienotus principus un mehānismus sertifikācijas un akreditācijas **uzdevumu** deleģēšanai un uzraudzībai no valsts puses un noteiktu vienotu kārtību;

1.8. publisko personu darbībai privāto tiesību jomā, izvērtējot, sniedzot un apkopojot informāciju par publisko personu dibināto komersantu darbības mērķiem, sniegto pakalpojumu izmaksām, pārvaldes procesu darbības atklātību un **sabiedrības dibinātāju doto uzdevumu izpildi**, lai panāktu maksimālu atdevi no kapitāla izman­tošanas līdzvērtīgas konkurētspējas apstākļos.

2. Noteikt, ka funkciju audita mērķa un uzdevuma sasniegšanai nepie­ciešams izvērtēt iespējas vienkāršot auditējamo iestāžu institucionālo struktūru un procesus, analizēt to veicamās funkcijas un uzdevumus, lai sniegtu priekš­likumus par konkrētu funkciju un uzdevumu nepieciešamību un iespējām atteikties no atsevišķu funkciju izpildes, kā arī par citiem aspektiem atbilstoši Ministru kabineta 2009.gada 27.janvāra instrukcijai Nr.3 "Kārtība, kādā plāno un veic valsts pārvaldes funkciju auditu un ievieš funkciju audita ieteikumus".

3. Ministru kabineta locekļiem un valsts sekretāriem piecu darbdienu laikā pēc šā rīkojuma stāšanās spēkā ieteikt pārstāvjus funkciju audita grupām, kas nodrošina šā rīkojuma 1.2., 1.3., 1.4., 1.5., 1.6., 1.7. un 1.8.apakšpunktā minēto auditu atbalstu, un nosūtīt attiecīgu informāciju Valsts kancelejai.

4. Valsts kancelejai 10 darbdienu laikā pēc šā rīkojuma stāšanās spēkā, konsultējoties ar iesaistītajām iestādēm, sagatavot Ministru prezidenta rīkojumu projektus par audita grupas izveidošanu un funkciju audita uzsākšanu saskaņā ar Ministru kabineta 2009.gada 27.janvāra instrukciju Nr.3 "Kārtība, kādā plāno un veic valsts pārvaldes funkciju auditu un ievieš funkciju audita ieteikumus".

5. Audita grupas vadītājs, ja nepieciešams, **papildus Ministru kabineta 2009.gada 27.janvāra instrukcijai Nr. 3 „Kārtība, kādā plāno un veic valsts pārvaldes funkciju auditu un ievieš funkciju audita ieteikumus” 12.punktā noteiktajam,** ir tiesīgs noteikt audita grupas **iekšējo** struktūru, deleģēt konkrētus **apakš**uzdevumus, norīkot atbildīgās personas konkrētu **apakš**uzdevumu īstenošanai un pieaicināt citus attiecīgās jomas speciālistus un ekspertus.

Ministru prezidents, V.Dombrovskis

........ ministrs ........

Iesniedzējs:

Ministru prezidents, \_\_\_\_\_\_\_\_\_\_\_\_\_\_\_\_\_\_\_\_\_\_\_ V.Dombrovskis

Vizē:

Valsts kancelejas direktore \_\_\_\_\_\_\_\_\_\_\_\_\_\_\_\_\_\_\_\_\_ **E.Dreimane**

27.12.2010.

611

Stūris 67082933

Valerijs.Sturis@mk.gov.lv